**1. Børnenes alsidige personlige udvikling**

**Strategiske mål:**

* At tilbyde børnene mange muligheder for at deltage aktivt og få betydningsfulde sociale og kulturelle erfaringer.
* At give plads til, at børnene udfolder sig som selvstændige, stærke og alsidige personer, der selv kan tage initiativ.
* At skabe mulighed for, at børnene oplever sig som værdifulde deltagere i og medskabere af et socialt og kulturelt fællesskab.

**Sammenhæng:**

Den pædagogiske tilgang til børnene er anerkendende, idet børnehaven arbejder værdibaseret – med fokus på værdierne tid, tryghed, anerkendelse, ansvar og omsorg.

Vi spørger nysgerrigt ind til børnenes handlinger og arbejder for at bevare åbenheden i dialogen og samværet med børnene.

Børnene er delt i tre grupper (Kerner, Spirer, Rødder) alt efter alder og udviklingsniveau.

Alle børn har deres gang sammen på de åbne stuer.

Vi arbejder bevidst med at støtte, opmuntre og skabe trygge rammer for det enkelte barn for at understøtte barnets alsidige personlige udvikling, så barnet bliver den bedste udgave af sig selv.

**Læringsmål:**

Vi vil styrke børnenes evne til at fungere godt sammen med andre og drage omsorg for sig selv og hinanden.

Vi vil udvikle og fremme børnenes selvværd og selvstændighed, da disse personlige ressourcer er en forudsætning for, at børnene kan agere med empati og drage omsorg for såvel sig selv som andre.

**Tiltag.**

**Metodeovervejelser:**

Personalet tilstræber at være nærværende rollemodeller, der giver sig tid til at lytte, opmuntre samt trøste børnene. Samtidigt motiverer vi det enkelte barn til at træffe nogle selvstændige valg, der ligger inden for dets ”nærmeste udviklingszone”.

**Planlagt pædagogisk praksis:**

* Vi støtter børnene i at danne legerelationer – f.eks. ved at personalet i praksis viser børnene, hvordan et kompromis kan indgås eller en konflikt kan løses.
* Vi giver barnet opgaver, som den enkelte kan honorere. F.eks. at hjælpe med at dække bord til frokost, hente eftermiddagsmad i køleskab, bage boller, selv tegne og klippe en figur ud i karton, binde sit snørebånd, tage sit tøj af og på.
* Vi vil lære børnene ligeværdighed og at have respekt for hinanden. F.eks. opfordrer vi børnene til at tale pænt og invitere andre ind i deres leg.
* Vi styrker barnet i dets evne til at sige fra og lære egne grænser at kende.
* Vi lærer f.eks. barnet, at det er i orden og vigtigt at kunne sige ”nej”, hvis der er noget man ikke bryder sig om eller ikke vil være med til.

Det er både noget vi snakker med børnene om i rundkredsen samt viser dem i praksis på f.eks. legepladsen.

**Planlagt pædagogisk praksis:**

Vi opfordrer børnene til at hjælpe hinanden indbyrdes, f.eks. i garderoben, så børnene kan opleve betydningen af at være en del af et fællesskab. Vi støtter børnene i at danne legerelationer og finde nye legekammerater.

Vi opfordrer de ældste børn i børnehaven til at hjælpe og være

særligt opmærksomme på de nye børn, der begynder i børnehaven: Hjælpe i garderoben, vise rundt på legepladsen og indenfor, lege sammen etc.

Personalet viser såvel gennem sproget som i praksis, at forskellighed er accepteret, og at børn er forskellige individer, der derfor også har forskellige behov.

**Tegn på læring:**

* Børnene søger de voksne, hvis de har behov for trøst og omsorg.
* Børnene fortæller, hvad de oplever - både til børn og voksne.
* Vi oplever børn, der tør påtage sig forskellige roller - f.eks. ved sanglege.
* Børnene kommer og henter en voksen, hvis der er behov ved konflikter og uheld.
* Vi ser, at børnene hjælper hinanden f.eks. ved spisning og i garderoben.
* Vi oplever i legefællesskabet, at børnene er i stand til at markere egen grænse og sige ”nej”.

**Evaluering.**

**Evalueringsplan:** Til alle personalemøder drøftes hver af de tre børnegrupper – her er der bl.a. fokus på det enkelte barns personlige udvikling; selvstændighed, hvorvidt barnet er selvhjulpent, empati og selvtillid.

Inden forældresamtaler drøftes – ud fra bl.a. praksisfortællinger – hvor vi kan sætte ind og støtte barnet i dets videre personlige udvikling.

Arbejdet med læreplanstemaet ”Barnets alsidige personlige udvikling” tages op som et særskilt punkt på to personalemøder om året.

**Evalueringsspørgsmål:**

Ud fra iagttagelser og fortællinger tages stilling til følgende:

- Er børnene i stand til at danne og indgå legerelationer?

- Drager børnene omsorg for hinanden?

- Har børnene lyst til og er motiveret for at løse opgaver?

- Kender hvert barn sine egne grænser?

**Inddragelse af bestyrelse i udarbejdelse, evaluering og opfølgning:** Bestyrelsen bliver løbende holdt orienteret til møder om arbejdet med de pædagogiske læreplaner – heriblandt også temaet ”Børnenes alsidige personlige udvikling”.

**Dokumentation.**

**Valg af dokumentations metoder:**

Vi arbejder med praksisfortællinger og ”den gode historie” for at belyse et barns situation så nuanceret som muligt. Herud fra diskuteres, hvordan vi evt. kan ændre praksis i relation til et givent barn.

**Pædagogiske processer eller aktiviteter som skal dokumenteres:**

Vi har fortsat særlig fokus på, hvorvidt børnene kender og kan markere egne grænser i legerelationerne, for derved bedre at kunne drage omsorg for sig selv samt for andre børn.

Processen dokumenteres ved hjælp af praksisfortællinger.

**2. Sociale kompetencer**

**Strategiske mål:**

* At sikre, at børnene anerkendes og respekteres, og at de oplever, at de hører til og siger til og fra.
* At børnene oplever tryghed og tillid i deres relationer til voksne og andre børn i et dagtilbud uden mobning og drillerier, hvor ingen holdes udenfor, og at børnene opfordres til at lege med hinanden.
* At børnene inddrages og opmuntres til at være aktive deltagere i fællesskabet.
* At de lærer at samarbejde med andre og deltager i de demokratiske beslutningsprocesser.

**Sammenhæng:**

Den pædagogiske tilgang til børnene er anerkendende, idet børnehaven arbejder værdibaseret – med fokus på værdierne tid, tryghed, anerkendelse, ansvar og omsorg.

**Læringsmål:**

Vi vil styrke børnene i at udvikle empati i samspil med andre, da børn med empati er gode legekammerater, gode til at forhandle, argumentere og konfliktløse.

Vi vil støtte børnene, så de kan være med i legerelationer med forskellige børn.

Vi vil hjælpe børnene til selv at kunne løse konflikter. Vi vil lære børnene at tackle egne og andres følelser – f.eks. i forbindelse med følelser som vrede, glæde, tristhed og misundelse.

**Tiltag.**

**Metodeovervejelser:**

Vi vil være tydelige, rummelige og omsorgsfulde og empatiske voksne, der tør vise følelser og give trøst, knus og kram. Vi vil fungere som rollemodeller, for at vise børnene, at alle følelser er ok, men at det ikke er alle måder at vise følelserne på, der er hensigtsmæssige.

**Planlagt pædagogisk praksis:**

* Vi lærer børnene at se på hinanden og vurdere om andre er kede af det, glade eller vrede. Konkret beder vi børnene kigge godt efter kropssproget.
* Vi benytter elementer fra det pædagogiske materiale ”Trin for Trin”.
* Vi lærer børnene at vente til det bliver deres tur. Børnene opmuntres til at lytte til hinanden, lade hinanden tale færdigt – bl.a. i rundkreds og ved spisning, men også̊ i sang, musik og bevægelseslege.
* Vi opfordrer børnene til at hjælpe hinanden. F.eks. ved af- og på klædning, åbning af madkassen, ved at række ting til hinanden osv.

**Tegn på læring:**

* Børnene udviser hjælpsomhed overfor hinanden.
* Børnene trøster, når et andet barn er ked af det.
* Børnene er åbne for at inddrage andre i legen.
* Børnene taler pænt til og med hinanden.
* Børnene er i stand til at vente på, at det bliver deres tur.

**Evaluering.**

**Evalueringsplan:**

Til alle personalemøder drøftes hver af de tre børnegrupper – her er der særlig fokus på børnenes hjælpsomhed og omsorg for hinanden.  
Inden forældresamtaler drøftes – ud fra bl.a. praksisfortællinger – hvordan det enkelte barn fungerer i gruppen. Punktet ”Sociale kompetencer” tages op som et særskilt punkt på to personalemøder om året.

**Evalueringsspørgsmål:**

Ud fra iagttagelser og fortællinger tages stilling til følgende:

- Ser vi børn, der spontant og uopfordret hjælper og udviser omsorg for hinanden?

- Er børnene i stand til at vente på tur ved f.eks. sang- og instrumentlege, fortællerunde i rundkredsen eller på at få ordet?

- Kommunikerer børnene til hinanden i en respektfuld tone og i et passende sprog?

**Inddragelse af bestyrelse i udarbejdelse, evaluering og opfølgning:**

|  |
| --- |
| Bestyrelsen bliver løbende holdt orienteret til møder om arbejdet med de pædagogiske læreplaner – heriblandt også̊ temaet ”Sociale kompetencer”. |

|  |
| --- |
| **Dokumentation.**  **Valg af dokumentations metoder:**  Vi arbejder med praksisfortællinger samt ”den gode historie” for at belyse et barns situation så nuanceret som muligt. Herudfra diskuteres, hvordan vi evt. kan ændre praksis i relation til et givent barn. |
| **Pædagogiske processer eller aktiviteter som skal dokumenteres:**  Vi vil have særlig fokus på børnenes hjælpsomhed og omsorg overfor hinanden/empati.  Vi dokumenter via børneinterviews med en gruppe børn, hvordan de hjælper hinanden, og hvordan de mener, det er muligt at være en god ven.  **3. Social inklusion**  **Strategiske mål:**   * At skabe anerkendende, differentierede fællesskaber og læringsmiljøer. * At sikre alle børn indgår i et betydningsfuldt fællesskab og et udviklende læringsmiljø. * At styrke samarbejdet mellem almenpædagog og støttepædagog for at udvikle nye handlekompetencer på det pædagogiske område.   **Sammenhæng**:  Den pædagogiske tilgang til børnene er anerkendende, idet børnehaven arbejder værdibaseret – med fokus på værdierne: tid, tryghed, anerkendelse, ansvar og omsorg. Vi spørger nysgerrigt ind til børnenes handlinger og arbejder for at bevare åbenheden i dialogen og samværet med barnet.  De tre grupper er samlet hver for sig til spisning, på udflugter samt i rundkreds, hvorved rammerne er skabt for et differentieret fællesskab og læringsmiljø, idet vi tager udgangspunkt i børnenes forskellige forudsætninger og behov på hver deres udviklingstrin.  **Læringsmål:**  Vi vil tilbyde alle børn mulighed for at være en del af et meningsfyldt fællesskab, men giver også plads til det enkelte barn, hvis det for en stund har brug for at vælge fællesskabet fra. Personalet ønsker at være opmærksomt på, hvilke børn, der evt. står uden for fællesskabet og forsøger at tilrettelægge dagligdagens aktiviteter, så alle børn er motiverede for at deltage.  Det vil sige, at vi tager udgangspunkt i det enkelte barns ressourcer og behov, og vi tilrettelægger aktiviteter derefter. Vi støtter børnene i at acceptere samt være åbne overfor børn med særlige behov. Vi ønsker, at den ældste gruppe børn er særligt opmærksomme på at hjælpe de nye børn i børnehaven til at blive en del af fællesskabet.  **Tiltag.**  **Metodeovervejelser:**  Vi tilstræber åbenhed og nysgerrighed og har øje for, hvordan det enkelte barn trives og udvikler sig i det fællesskab, børnehaven skaber rammerne omkring. Den inkluderende tankegang er en vigtig og prioriteret del af personalets måde at forholde sig til børnene på.  **Planlagt pædagogisk praksis.**   * Vi opfordrer børnene til at hjælpe hinanden indbyrdes, f.eks. i garderoben, så børnene kan opleve betydningen af at være en del af et fællesskab. * Vi støtter børnene i at danne legerelationer og finde nye legekammerater. * Vi opfordrer de ældste børn i børnehaven til at hjælpe og være særligt opmærksomme på de nye børn, der begynder i børnehaven: Hjælpe i garderoben, vise rundt på legepladsen og indenfor, lege sammen etc. * Vi viser såvel gennem sproget som i praksis, at forskellighed er accepteret, og at børn er forskellige individer, der derfor også har forskellige behov.   **Tegn på læring.**   * De ældste børn spontant hjælper de mindre – også uden voksenopfordring. * Børnene accepterer, og forholder sig naturligt til, at der er børn i børnehaven, der f.eks. spiser anderledes mad, bærer briller, ikke snakker som de andre eller lignende. * Børnene spørger nysgerrigt og åbent ind til andre børns eventuelle ”anderledeshed”. * Børnene vælger fællesskabet til i dagligdagen. * Børnene leger sammen og danner legerelationer på tværs af alder.   **Evaluering.**  **Evalueringsplan:**  Til alle personalemøder drøftes hver af de tre børnegrupper – her er der bl.a. fokus på børn, der har brug for støtte til at blive en del af fællesskabet. Inden forældresamtaler drøftes – ud fra bl.a. praksisfortællinger – de enkelte børns relationer og trivsel i børnehaven igennem.  Arbejdet med læreplanstemaet ”Social inklusion” tages op som et særskilt punkt på to personalemøder om året.  **Evalueringsspørgsmål:**  Ud fra iagttagelser og fortællinger tages stilling til følgende:  - Hjælper børnene hinanden uopfordret?  - Hvordan reagerer børnene på andre børns ”anderledeshed”?  - Bliver der skabt de pædagogiske rammer/aktiviteter, som muliggør, at alle børn oplever sig som en del af et fællesskab?  - Har personalet deres opmærksomhed rettet mod alle børns individuelle behov i dagligdagen?  **Inddragelse af bestyrelse i udarbejdelse, evaluering og opfølgning:**  Bestyrelsen bliver løbende holdt orienteret til møder om arbejdet med de pædagogiske læreplaner – heriblandt også temaet ”Social inklusion”.    **Dokumentation.**  **Valg af dokumentationsmetoder:**  Vi arbejder med praksisfortællinger samt ”den gode historie” for at belyse et barns situation så nuanceret som muligt. Herud fra diskuteres, hvordan vi evt. kan ændre praksis i relation til et givent barn.  **Pædagogiske processer eller aktiviteter som skal dokumenteres:**  Vi har særligt fokus på, hvordan de ældste børn i børnegruppen hjælper de nye børn, der begynder i børnehaven, til at blive en del af fællesskabet.  **4. Krop og bevægelse**    **Strategiske mål:**   * At børnene oplever glæde ved, accept af og forståelse for deres egen krop og oplever glæden ved at være i bevægelse. * At det i børnehaven er muligt at styrke børnenes fysiske sundhed, blandt andet med fokus på ernæring, hygiejne og bevægelse. * At børnene med alle sanser tilegner sig den fysiske, kulturelle og sociale omverden.   **Sammenhæng:**  Den pædagogiske tilgang til børnene er anerkendende, idet børnehaven arbejder værdibaseret – med fokus på værdierne: tid, tryghed, anerkendelse, ansvar og omsorg.  Børn oplever verden gennem deres sanser og tilegner sig i høj grad viden gennem kroppen. Det er derfor vigtigt, at børnene udvikler kropsbevidsthed og mærker glæden ved at bevæge sig.  **Læringsmål:**  Vi vil støtte børnene i at opleve med alle sanser: føle, smage, lugte, høre, se.  Vi vil give børnene mulighed for at udvikle kropsbevidsthed og lære dem om deres krops grundlæggende funktioner.  Vi vil støtte børnene i at udvikle forståelse og respekt for såvel egen krop og dens formåen som andres kropslige formåen.    Vi vil give børnene fornemmelse af sammenhængen mellem fysisk velvære, frisk luft, god ernæring og hygiejne.  **Tiltag.**  **Metodeovervejelser:**  Vi er opmærksomme på, hvordan vi såvel indendørs som på legepladsen og andre steder kan skabe så mange motoriske og sansemæssige udfordringer og udfoldelsesmuligheder for børnene som muligt. De voksne går foran som aktive rollemodeller og er med til at igangsætte bevægelsesaktiviteter og viser selv glæde ved at bevæge sig.    **Planlagt pædagogisk praksis:**  I børnehaven tilbyder vi dagligt motoriske udfoldelsesmuligheder – bl.a. på legepladsen og i ”tumleren” – hvor børnene kan balancere, klatre, lave forhindringsbane, bygge huler, rutsje, gynge, dreje rundt, slå kolbøtter, cykle og løbe.   * Vi tager på ture til f.eks. ”bøgebladet”, ”bakkerne”, motionsdag og skoven, hvor børnene kan få erfaringer med f.eks. kuperet terræn, gåture samt andre motoriske udfordringer, end dem børnehaven indbyder til inden dørs/udendørs. * Vi laver motorik med børnene i ”tumleren” samt bevægelseslege i rundkredsen og udenfor. * Vi har ugentlige maddag i børnehaven, hvor vi sammen med børnene laver mad, snakker om råvarer samt hvad en god og sund kost består af og børnene hjælper også med til at lave frugt til om formiddagen.   **Tegn på læring:**   * Vi ser børn i dagligdagen, der klatrer, balancerer, løber, cykler, rutsjer, gynger og bruger de muligheder som legepladsen, ”tumleren” og naturen indbyder til. * Vi oplever, at børnene bruger deres krop aktivt og udfordrer sig selv. * Børnene arrangerer spontant opvisninger for hinanden: danseopvisninger, cirkusforestillinger eller andet. * Børnene viser tydeligt glæde i form af grin og velvære ved bevægelse.   **Evaluering.**  **Evalueringsplan:**  Til alle personalemøder drøftes hver af de tre børnegrupper – her er der bl.a. fokus på det enkelte barns kropslige formåen. Inden forældresamtaler drøftes – ud fra bl.a. praksisfortællinger – hvordan personalet kan støtte det enkelte barn i glæden ved at bevæge sig – evt. gennem særlige tiltag. Arbejdet med læreplanstemaet ”Krop og bevægelse” tages op som et særskilt punkt på to personalemøder om året.    **Evalueringsspørgsmål:**  Ud fra iagttagelser og fortællinger tages stilling til følgende:  - Bevæger børnene sig aktivt indenfor og på legepladsen?  - Hvordan er børnenes fysiske formåen – også på ture ud af huset?  - Igangsætter børnene uopfordret forestillinger eller bevægelseslege for hinanden?  - Udfordrer børnene sig selv motorisk og viser glæde ved at bevæge sig?  **Inddragelse af bestyrelse i udarbejdelse, evaluering og opfølgning:**  Bestyrelsen bliver løbende holdt orienteret til møder om arbejdet med de pædagogiske læreplaner – heriblandt også temaet ”Krop og bevægelse”.    **Dokumentation:**  **Valg af dokumentations metoder**:  Vi arbejder med praksisfortællinger og ”den gode historie” for at belyse et barns situation så nuanceret som muligt. Herud fra diskuteres, hvordan vi evt. kan ændre praksis i relation til et givent barn.  **Pædagogiske processer eller aktiviteter som skal dokumenteres**:  Vi har særligt fokus på vores ture ud af huset til bl.a. naturområder, som vi dokumenterer med fotos og tekst.  **5. Sprog**  **Strategiske mål:**   * At give børnene mulighed for at udvikle deres sprog gennem dagligdags aktiviteter. * At udfordre børnene til sproglig kreativitet. * At støtte og udvikle børns interesse for og nysgerrighed i forhold til tegn, symboler, bogstaver og tal.   **Sammenhæng:**   |  | | --- | | Den pædagogiske tilgang til børnene er anerkendende, idet børnehaven arbejder værdibaseret – med fokus på værdierne: Tid, tryghed, anerkendelse, ansvar og omsorg.  Sprog er en forudsætning for at kunne kommunikere og agere i samspillet med andre. Gennem sprogets forskellige udtryksformer lærer børnene at udtrykke egne følelser og opnå forståelse for andres følelser.  **Læringsmål:**  Vi vil støtte børnene i deres sproglige udvikling for, at børnene derved kan blive gode til at kommunikere, argumentere, forhandle og løse konflikter.  Gennem dagligdagens aktiviteter vil vi skabe rum og mulighed for, at børnene udvikler deres sprog igennem mange forskellige udtryksformer.    Vi vil gøre børnene opmærksomme på betydningen af såvel det talte sprog som på skriftsprogets som kropssprogets betydning.  **Tiltag.**  **Metodeovervejelser:**  Vi vil bruge sprogets mange forskellige udtryksformer. I praksis vil vi tale et ordentligt sprog til hinanden og støtte børnene i deres sproglige udvikling – bl.a. ved at hjælpe børnene med at sætte ord på handlinger og følelser.  **Planlagt pædagogisk praksis:**   * Vi synger ofte med børnene – både i rundkredsen, ude på legepladsen og ved forskellige aktiviteter. * Vi anvender højtlæsning og fortælling, og giver rum for dialog. * Vi stimulerer børnene til at sætte ord på ting og turde spørge om ting. * Vi lærer børnene rim og remser og bruger det i samværet. * Vi laver sang- og bevægelseslege med børnene. * Vi har en ABC, alfabetet og tallene 1-10 hængende synligt fremme på stuen, så børnene kan blive nysgerrige på skriftsproget. * I henhold til lovgivningen tilbyder vi sprogvurdering til alle børnehavens 3- og 5-årige.   **Tegn på læring:**   * Børnene bruger talesproget frit samt taler ordentligt til hinanden. * Børnene bruger rim og remser, synger og fortæller for hinanden uopfordret. * Børnene deltager aktivt i sang- og bevægelseslege samt bruger disse spontant. * Børnene er opmærksomme på og aflæser kropssproget. * Børnene tager selv bøger i bogkasserne og bladrer i dem enten alene eller i små grupper. * Børnene eksperimenterer med tal og bogstaver og vil gerne skrive deres eget navn.   **Evaluering.**  **Evalueringsplan:**  Til alle personalemøder drøftes hver af de tre børnegrupper – her er der bl.a. fokus på, hvorvidt der er børn, der har særligt behov for støtte til deres sproglige udvikling. Inden forældresamtaler drøftes – ud fra bl.a. praksisfortællinger – hvorvidt der evt. skal ydes en særlig indsats mht. sprogstimulering i relation til det enkelte barn.  Arbejdet med læreplanstemaet ”Sprog” tages op som et særskilt punkt på to personalemøder om året.  **Evalueringsspørgsmål**:  Ud fra iagttagelser og fortællinger tages stilling til følgende:  -  Igangsætter børnene spontant sang- og bevægelseslege?  -  Deltager børnene aktivt og engageret i musik- og sangforløbene?  -  Har børnene lyst til og mod på at fortælle i rundkredsen?  -  Viser børnene interesse for skriftsproget i form af bogstaver, bøger, tal m.v.?  - Er børnene glade for at få læst højt og selv kigge i billedbøger?  **Inddragelse af bestyrelse i udarbejdelse, evaluering og opfølgning:**  Bestyrelsen bliver løbende holdt orienteret til møder om arbejdet med de  pædagogiske læreplaner – heriblandt temaet ”Sprog”.  **Dokumentation.**  **Valg af dokumentationsmetoder:**  Vi arbejder med praksisfortællinger samt ”den gode historie” for at belyse et barns situation så nuanceret som muligt. Herud fra diskuteres, hvordan vi evt. kan ændre praksis i relation til et givent barn.  **Pædagogiske processer eller aktiviteter som skal dokumenteres:**  Vi vil have særligt fokus på at dokumentere vores daglige aktiviteter evt. via fotos med tekst eller blot tekst.  **6. Natur- og naturfænomener**  **Strategiske mål:**   * At børnene udvikler respekt og forståelse for og oplever glæden ved at være i naturen. * At børnene lærer naturen at kende med alle sanser og oplever den som kilde til viden og rum for leg, oplevelse og udforskning. * At børnene tilegner sig mange forskellige erfaringer med natur, naturfænomener og miljø.   **Sammenhæng:**  Den pædagogiske tilgang til børnene er anerkendende, idet børnehaven arbejder værdibaseret – med fokus på værdierne: tid, tryghed, anerkendelse, ansvar og omsorg.  Vi oplever og anvender naturen som et ekstra ”rum”, hvor børnene kan tilegne sig viden og erfaringer om verden og sig selv på en anderledes måde, end hvad rammerne i børnehaven kan tilbyde.  **Læringsmål:**  Vi vil give børnene en oplevelse af naturen som et sted, vi skal nyde og værne om. Vi vil give børnene mulighed for at undersøge og udforske naturen – bl.a. ved at mærke årstiderne skifte.  Vi vil give børnene tid til og mulighed for at undres og opleve naturen gennem alle sanser.  **Tiltag.**  **Metodeovervejelser**:  Vi er opmærksomme på at skabe rammer i børnehaven, der muliggør ture ude af huset – bl.a. i naturen. Vi etablerer en turnus, hvor børnegrupperne enten hver for sig eller blandet på skift er af sted på ture. Vi har meget fokus på at bruge legepladsen og dens muligheder.  **Planlagt pædagogisk praksis:**   * Vi tager på ture i skoven samt i lokalområdet på forskellige årstider for at udforske og opleve naturen – f.eks. ved at samle blomster og blade, se skoven springe ud, mærke regndråberne fra træerne, høre fuglene synge, hoppe i en vandpyt, mærke solen varme og komme til at svede, finde en død fugl m.v. * Vi er dagligt ude på legepladsen uanset vejret og følger årstiderne skifte. * Vi kælker, ser knopper springe ud på æbletræet, hopper i vandpytter og ser blade falde af træer og buske. * Vi laver bål, snitter pinde, taler om affald og laver ting af naturmaterialer.   **Tegn på læring:**   * Børnene er glade for at være ude og for at lege ude i al slags vejr. * Børnene finder insekter, rører ved dem og slipper dem fri igen. * Børnene undrer sig, stiller spørgsmål om dyr og planter og   efterspørger bøger og billedmateriale.   * Børnene klatrer og bygger huler i naturen spontant. * Børnene kommenterer årstidernes skiften og finder tegn på, at en ny årstid er på vej.   **Evaluering.**  **Evalueringsplan**:  Til alle personalemøder drøftes hver af de tre børnegrupper – her er der bl.a. fokus på, hvordan børnene leger og agerer i naturen. Inden forældresamtaler drøftes – ud fra bl.a. praksisfortællinger – hvordan det enkelte barn forholder sig til at være udenfor.  Arbejdet med læreplanstemaet ”Natur og naturfænomener” tages op som et særskilt punkt på to personalemøder om året.    **Evalueringsspørgsmål**:  Ud fra iagttagelser og fortællinger tages stilling til følgende:  - Spørger børnene selv uopfordret, hvornår vi skal på tur?  - Kommer børnene med planter og dyr, de har samlet/fundet?  - Viser børnene tydelig glæde ved at være i naturen i alt slags vejr?  - Oplever vi, at børnene viser interesse for årstidernes særlige karakteristika?  **Inddragelse af bestyrelsen i udarbejdelse, evaluering og opfølgning:**  Bestyrelsen bliver løbende holdt orienteret til møder om arbejdet med de pædagogiske læreplaner – heriblandt også temaet ”Natur og naturfænomener”.  **Dokumentation.**  **Valg af dokumentationsmetoder:**  Vi arbejder med praksisfortællinger samt ”den gode historie” for at belyse et barns situation så nuanceret som muligt. Herud fra diskuteres, hvordan vi evt. kan ændre praksis i relation til et givent barn. Vi anvender også foto med tekst og udstillinger.  **Pædagogiske processer eller aktiviteter som skal dokumenteres.**  Vi har særligt fokus på at dokumentere vores ture ud af huset til naturområder. Turene dokumenteres via fotos, tekst og evt. udstillinger.  **7. Kulturelle udtryksformer og værdier**  **Strategiske mål:**   * At børnene får mulighed for at møde og afprøve sig selv i forhold til et bredt spekter af kulturelle udtryksformer * At børnene har adgang til materialer, redskaber og moderne medier, som kan give oplevelser og bidrage til børns skabende kulturelle aktiviteter * At børn får lejlighed til at deltage i og få viden om kultur, kulturhistorie, traditioner og kunstneriske tilbud.   **Sammenhæng:**  Den pædagogiske tilgang til børnene er anerkendende, idet børnehaven arbejder værdibaseret – med fokus på værdierne: tid, tryghed, anerkendelse, ansvar og omsorg.  Vi er bevidste om, at vi i børnehaven har nogle kulturelle udtryksformer og værdier som en naturlig del af vores hverdag, men ønsker også at stifte bekendtskab med andre værdier og måder at leve på.  **Læringsmål:**  Vi vil give børnene kendskab til forskellige kulturer.  Vi vil viderebringe og give kendskab til vores kultur - bl.a. via traditioner.    Vi vil styrke børnenes kreativitet og fantasi ved at give dem mulighed for at prøve og eksperimentere med forskellige udtryksformer.  Vi vil lære børnene at have respekt for og forståelse for hinandens forskelligheder.  **Tiltag.**  **Metodeovervejelser:**  Vi er bevidste om at fastholde egne traditioner i huset, fordi vi vægter værdien af kontinuitet, tryghed og genkendelighed i børnenes hverdag højt. De voksne er opmærksomme på, at vi er rollemodeller og omgås børnene og hinanden med respekt og åbenhed.  **Planlagt pædagogisk praksis:**   * Vi fastholder traditioner som f.eks. fastelavn, påske, sensommerfest og jul, men snakker også med børnene om, at andre steder i verden har nogle mennesker helt andre traditioner. * Vi har tradition omkring fødselsdage, hvor vi hver måned afholder en ”Månedsfest” for de børn, der har haft fødselsdag den pågældende måned. * Vi ønsker at fastholde det kulturelle fællesskab omkring måltidet. * Vi spiser sammen og er opmærksomme på at opretholde god bordkultur, hvor børnene lytter til hinanden, hjælper hinanden med at hælde vand op eller åbne en madkasse, spiser pænt m.v. * Vi går i værkstedet og tilbyder børnene forskellige materialer og teknikker, de kan udtrykke sig igennem, som f.eks. maling, klippe-klistre, papmachè, trylledej, tegning m.v. * Vi vil vise respekt og omsorg for hinandens forskeligheder – såvel børn   som voksne - og passer på vores ting.  **Tegn på læring:**   * Forskellige kulturelle indtryk og traditioner er en del af børnenes bevidsthed og leg. * Børnene viser respekt i deres omgang med såvel andre børn som voksne. * Børnene viser glæde ved at udtrykke sig kreativt – ved at male, klippe, tegne, klistre, forme m.m. * Børnene spørger nysgerrigt ind til hinandens forskellighed.   **Evaluering.**  **Evalueringsplan**:  Til alle personalemøder drøftes hver af de tre børnegrupper – her er der bl.a. fokus på, om børnene udtrykker glæde ved at være en del af et kulturelt fællesskab samt at udtrykke sig kreativt. Inden forældresamtaler drøftes – ud fra bl.a. praksisfortællinger – hvordan det enkelte barn deltager i børnehavens kulturelle fællesskab, og om det finder glæde derved.  Arbejdet med læreplanstemaet ”Kulturelle udtryksformer og værdier” tages op som særskilt punkt på to personalemøder om året.  **Evalueringsspørgsmål:**  Ud fra iagttagelser og fortællinger tages stilling til følgende:  - Er der børn i børnehaven, som ikke kender til det kulturelle fællesskab hjemmefra og som skal have særskilt støtte dertil?  - Viser børnene respekt – såvel gennem sproget som deres væremåde – overfor hinandens forskelligheder?  - Oplever vi, at børnene gerne vil udtrykke sig i billedsprog og eksperimentere med forskellige materialer?  **Inddragelse af bestyrelse i udarbejdelse, evaluering og opfølgning**:  Bestyrelsen bliver løbende holdt orienteret til møder om arbejdet med de pædagogiske læreplaner – heriblandt også temaet ”Kulturelle udtryksformer og værdier”.    **Dokumentation.**  **Valg af dokumentations metoder:**  Vi arbejder med praksisfortællinger for at belyse et barns situation så nuanceret som muligt. Herud fra diskuteres, hvordan vi evt. kan ændre praksis i relation til et givent barn. Vi arbejder også med foto og tekst samt arrangerer løbende udstillinger af børnenes kunstværker.  **Pædagogiske processer eller aktiviteter som skal dokumenteres**:  Vi har særligt fokus på at dokumentere vores forskellige traditioner i huset som f.eks. fastelavn, påske, sensommerfest og jul i form af fotos med tekst. | |  |  |  |  | | --- | --- | |  |  | |